|  |
| --- |
| **ЗАКОН ЗА МЕЖДУНАРОДНИТЕ ОГРАНИЧИТЕЛНИ МЕРКИ***/Консултационен документ/* 18 март 2020 г. |

|  |
| --- |
| 1. **ОСНОВНА ИНФОРМАЦИЯ ЗА ОБЩЕСТВЕНАТА КОНСУЛТАЦИЯ**
 |
| * 1. **Въведение:**
 |
| Заместник министър-председателят по правосъдната реформа и министър на външните работи и министърът на правосъдието организират обществена консултация по проекта на Закон за международните ограничителни мерки.Със законопроекта се цели създаването на нормативна уредба на законово ниво, която да оптимизира участието на Република България в процеса по приемане на международни ограничителни мерки (санкции) от Организацията на обединените нации (ООН), Европейския съюз (ЕС) и други международни организации, да подобри междуведомствената координация при прилагането на мерките от държавните институции (включително контрола върху прилагането на санкциите от български физически и юридически лица), да повиши информираността на обществото относно налаганите от ООН, ЕС или други международни организации ограничения и забрани във връзка с определени дейности или спрямо определени лица и образувания. Проектът на закон има за цел също да регламентира процедурата, чрез която заинтересованите физически и юридически лица да получат разрешение за правомерно извършване на действия, попадащи в обхвата на наложена от ООН, ЕС или друга международна организация ограничителна мярка. Големият брой наднационални правни актове за налагане на ограничителни мерки (предимно резолюции на Съвета за сигурност на ООН и решения и регламенти на Съвета на ЕС), установената национална практика по прилагането на международни ограничителни мерки и констатираните непълноти и несъвършенства в законодателството, съчетани с повишения интерес на частноправните субекти относно допустимостта или недопустимостта за сключване на сделки с определен предмет или с определени лица и образувания, изискват изработването на отделен закон.Законопроектът следва да въведе актуална и прецизна правна уредба в няколко направления: засилване на координацията между българските институции в процеса по приемане на международни ограничителни мерки; повишаване на ефективността в прилагането на мерките и контрола върху изпълнението им; оптимизиране на отчетността по прилагането на мерките чрез подобряване на информационния обмен между държавните институции и между тях и българските физически и юридически лица; регламентиране на процедурен ред за освобождаване от действието на наложени ограничителни мерки, когато съществуват предпоставки за такова освобождаване; предотвратяване на нарушенията на международни ограничителни мерки чрез предвиждане на административни наказания.Предвижда се законопроектът да кодифицира натрупания досега опит в прилагането на международни ограничителни мерки, основаващ се в голямата си част на подзаконови нормативни актове и някои секторни закони (например Закона за експортния контрол на продукти, свързани с отбраната, и на изделия и технологии с двойна употреба, Закона за мерките срещу финансирането на тероризма, Закона за мерките срещу изпирането на пари и други). Законопроектът ще урежда координацията между държавните институции и обмена на информация с други заинтересовани субекти, когато Република България участва в приемането на международни ограничителни мерки. Със законопроекта се прецизира и диференцира компетентността на отделни български институции за прилагане на международни ограничителни мерки в България и/или за упражняване на контрол за спазването на мерките от страна на физическите и юридическите лица в Република България.Предвижда се създаването на Междуведомствен съвет по прилагане на международните ограничителни мерки към Министерския съвет, който да дава насоки и указания по въпроси относно ограничителните мерки, нуждаещи се от допълнително изясняване на междуведомствено равнище, и при необходимост да внася проекти на актове за приемане от Министерския съвет.Законопроектът ще регламентира процедурата за освобождаване от действието на международни ограничителни мерки, чрез която всеки заинтересован субект да разполага с възможността да поиска издаване на разрешение за извършване на дейности или изпълнение на договори, които попадат в обхвата на наложените мерки. Ще бъде уреден също така механизъм за съдействие от страна на администрацията на тези частноправни субекти, чиито икономически интереси са засегнати от действието на санкционно законодателство на трети държави.Законопроектът ще съдържа уредба относно повишаването на информираността на обществото относно международните ограничителни мерки и подобряването на отчетността по прилагането им. Предвиждат се административнонаказателни състави при извършени нарушения на ограничителните мерки от страна на длъжностни и други физически и юридически лица. |
| * 1. **Цели на консултацията:**
 |
| Обществената консултация се организира, като се канят всички заинтересовани физически и юридически лица да дадат предложения и коментари по законопроекта.Законопроектът следва да създаде правна уредба за засилване на координацията между българските институции в процеса по приемане на международни ограничителни мерки; повишаване на ефективността в прилагането на мерките и контрола върху изпълнението им; оптимизиране на отчетността по прилагането на мерките чрез подобряване на информационния обмен между държавните институции и между тях и българските физически и юридически лица; освобождаване от действието на наложени ограничителни мерки, когато съществуват предпоставки за такова освобождаване; налагане на административни наказания при нарушения на международни ограничителни мерки.Законопроектът има за цел да регламентира:- координацията между българските институции в процеса по приемане на международни ограничителни мерки и тяхното последващо прилагане на национално ниво, включително отчетността по прилагането им пред органите на ООН и институциите на ЕС;- информационния обмен между държавните институции и между тях и българските физически и юридически лица по въпроси на международните ограничителни мерки и процедурата по освобождаване от действието на наложени ограничителни мерки;- административни наказания при извършени нарушения на международни ограничителни мерки от страна на длъжностни и други физически и юридически лица.**Следва да се обърне внимание, че получените предложения ще бъдат публикувани съгласно т. 1.3.** |
| * 1. **Консултационен процес**
 |
| Обществената консултация се открива за **30 дни** /съгласно изискванията на Закона за нормативните актове/ като стартира на 18 март 2020 г. Законопроектът и съпътстващите го документи ще бъдат публикувани на интернет страниците на Министерството на външните работи и на Министерството на правосъдието, както и на **Портала за обществени консултации** ([www.strategy.bg](http://www.strategy.bg)) за периода на консултацията. Всички заинтересовани страни ще могат да направят коментари и предложения по следните начини:**Интернет страница на Министерството на външните работи:** [www.mfa.bg/bg/ministerstvo/obshtestveno-obsajdane/aktualno](http://www.mfa.bg/bg/ministerstvo/obshtestveno-obsajdane/aktualno)**Интернет страница на Министерството на правосъдието:** [www.justice.government.bg/home/index/9a1c0da6-6c6d-4148-81e2-afabbed5ff3d](http://www.justice.government.bg/home/index/9a1c0da6-6c6d-4148-81e2-afabbed5ff3d)**Портала за обществени консултации:** изисква регистрация.**Ел. поща:** Hristo.Mihaylov@mfa.bg; G\_Dimitrova@justice.government.bg; Maria\_Georgieva@justice.government.bg; Al\_Stefanov@justice.government.bg.**Официален път: адрес: гр. София, ПК 1113, ул. „Александър Жендов“ № 2 (Министерство на външните работи) и гр. София, ПК 1040, ул. „Славянска“ № 1 (Министерство на правосъдието)**. Писмата следва да бъдат адресирани до заместник министър-председателя по правосъдната реформа и министър на външните работи и до министъра на правосъдието.**Обратна връзка:** След приключването на обществената консултация всички предложения (получени по всички канали) ще бъдат обобщени в справката за отразяване на предложенията, която ще бъде публикувана на Портала за обществени консултации. |
| * 1. **Причини за срок, по-кратък от 30 дни:**
 |
| Не е приложимо. |
| * 1. **Съответствие със Стандартите за провеждане на обществени консултации**
 |
| **Идентифицирани заинтересовани страни:** да /съгласно пълната оценка на въздействието/**Консултация с всички заинтересовани страни:** да**Стартиране на консултацията на ранен етап:** да**Публикуване за най-малко 30 дни на Портала за обществени консултации:** да**Достъпност на материалите в интернет:** да /на Портала за обществени консултации и чрез линкове/**Обратна връзка:** предвидена**Представяне на предложението във форма, подходяща за читатели неспециалисти:** да**Уточняващи и насочващи въпроси:** да |
| * 1. **Релевантни документи и нормативни актове:**
 |
| * Устав на Организацията на обединените нации (в сила за Република България от 14 декември 1955 г.);
* Резолюции на Съвета за сигурност на ООН, приети на основание член 41 от Устава на ООН;
* Договор за Европейския съюз и Договор за функционирането на Европейския съюз;
* Правни актове на Европейския съюз, приети на основание член 29 от Договора за Европейския съюз (решения на Съвета на ЕС) и член 215 от Договора за функционирането на Европейския съюз (регламенти на Съвета на ЕС).
 |
| 1. **Описание на предложението**
 |
| Изработването на нормативен акт, който да оптимизира участието на Република България в процеса по приемане на международни ограничителни мерки, да подобри междуведомствената координация при прилагането на мерките от държавните институции (включително контрола върху прилагането на санкциите от български физически и юридически лица), да регламентира процедура, чрез която заинтересованите физически и юридически лица да получат разрешение за правомерно извършване на действия, попадащи в обхвата на наложена от ООН, ЕС или друга международна организация ограничителна мярка, е в изпълнение на ангажиментите на Република България, произтичащи от членството ѝ в ООН и ЕС.Със законопроекта ще се създаде правна уредба в българското законодателство за засилване на координацията между българските институции в процеса по приемане на международни ограничителни мерки; повишаване на ефективността в прилагането на мерките и контрола върху изпълнението им; оптимизиране на отчетността по прилагането на мерките чрез подобряване на информационния обмен между държавните институции и между тях и българските физически и юридически лица; освобождаване от действието на наложени ограничителни мерки, когато съществуват предпоставки за такова освобождаване; налагане на административни наказания при нарушения на международни ограничителни мерки.**С приемането на Закон за международните ограничителни мерки ще се постигнат следните положителни обществени резултати:**- ще се отговори на необходимостта от създаване на правна уредба в българското законодателство за засилване на координацията между българските институции в процеса по приемане на международни ограничителни мерки;- ще се повиши ефективността в прилагането на международните ограничителни мерки и контрола върху изпълнението им;- ще се оптимизира отчетността по прилагането на мерките чрез подобряване на информационния обмен между държавните институции и между тях и българските физически и юридически лица;- ще се регламентира редът за освобождаване от действието на наложени ограничителни мерки, когато съществуват предпоставки за такова освобождаване;- ще се предотвратят нарушенията на международни ограничителни мерки чрез предвиждане на административни наказания.**Елементи от законопроекта, върху които е малко вероятно да настъпят промени след обществената консултация:**- предложеният обхват на законопроекта по глави и раздели е обусловен от естеството на регулираната материя и изискванията към държавите членки на ООН и ЕС при прилагането на международни ограничителни мерки съгласно Устава на ООН, санкционните резолюции на Съвета за сигурност на ООН, Договора за ЕС и Договора за функционирането на ЕС и приетите от Съвета на ЕС санкционни правни актове.**Елементите, относно които са необходими конкретни предложения, се намират в секция „3. Въпроси за обсъждане“** и са в следните посоки:- компетентни органи за прилагане и контрол върху прилагането в Република България на международни ограничителни мерки, приети от ООН, ЕС или друга международна организация;- компетентентни органи за предоставяне на освобождаване от действието на наложени ограничителни мерки, условия и ред за освобождаване от действието на наложени ограничителни мерки, предвиждане на санкции при нарушаване на мерките;- участие на физическите и юридическите лица в процеса на прилагане и отчитане на прилагането на мерките, начини за повишаване на осведомеността относно действащите ограничителни мерки и последиците от нарушаване на международни ограничителни мерки. |
| 1. **Въпроси за обсъждане**
 |
| **В1.: Кои да бъдат компетентните органи в Република България за прилагане и контрол върху изпълнението на международни ограничителни мерки, приети от ООН, ЕС или друга международна организация?****В2.: Какви да бъдат условията и редът** **в Република България за освобождаване от действието на наложени ограничителни мерки?****В3.: Необходимо ли е да се предвиди специален процедурен ред за освобождаване от действието на наложени ограничителни мерки, когато освобождаването е поискано от заявителя по хуманитарни причини или поради други обстоятелства, налагащи бърза реакция?****В4.: С какви правомощия следва да разполага Междуведомственият съвет по прилагане на международните ограничителни мерки към Министерския съвет?****В5.: Следва ли в Закона за международните ограничителни мерки да се предвиди носене на административнонаказателна отговорност за нарушителите на наложени международни ограничителни мерки?****В6.: Какви начини за повишаване на информираността на обществото и подобряване на взаимодействието между гражданите и администрацията по въпроси на международните ограничителни мерки е необходимо да бъдат заложени в закона?****В7.: Следва ли законът да предвижда издаването на подзаконов нормативен акт за прилагането му и какъв да бъде неговият предметен обхват?****В8: Други предложения и коментари извън зададените в документа теми?** |
| 1. **Документи, съпътстващи обществената консултация по чл. 26 от ЗНА**
 |
| **1. Проект на Закон за международните ограничителни мерки (съдържание на законопроекта);****2. Пълна оценка на въздействието;****3. Консултационен документ (настоящия).** |